domsutsettelse
Store norske leksikon,Jus,Prosess,Straffeprosess
Domsutsettelse er en særskilt form for betinget dom som går ut på at tiltalte kjennes skyldig uten at det utmåles noen straff. Det ble innført ved en endringslov av 1955, og er i straffeloven av 2005 erstattet med de to begrepene straffutmålingsfrafall og straffutmålingsutsettelse.
Domsutsettelse har ikke fått særlig stor anvendelse i praksis. Den brukes særlig overfor unge lovbrytere som ikke tidligere er straffet, der det av hensyn til domfeltes sosiale tilpasning ansees heldig at han ikke får det lovbryterstempel på seg som fastsettelsen av en fengselsstraff vil medføre, samt i situasjoner der straffeskylden er liten.På påtalestadiet tilsvarer dette en påtaleunnlatelse. Les mer i Store norske leksikon dom – jus straffutmåling straffeprosess